Sleepless in Seattle

Sleepless in Seattle (euskaraz Seattlen Lorik Egin Gabe) 1993ko Nora Ephron estatubatuar zinema zuzendari eta gidoigilearen amodiozko drama-komedia filma bat da. Tom Hanks eta Meg Ryan aktoreek antzeztu zuten.

Tom Hanks eta Meg Ryanek elkarrekin antzeztu zuten hiru filmeetako bigarrena da, besteak Joe Versus The Volcano (1990) eta You've Got Mail (1998) dira. Hasiera batean, filma honetako Annie Reed protagonistaren papera Julia Roberts eta Kim Basinger aktoreei eskeini omen zitzaien, baina biek ezezkoa eman zuten.

Oscar Sarietarako bi izendapen jaso zituen: Jatorrizko abesti onenaren Oscar Saria ("A Wink and a Smile") eta Jatorrizko gidoi onenaren Oscar Saria (Nora Ephron, David S. Ward eeta Jeff Arch), nahiz eta bat bera ez irabazi, urte hartan kategoria horietan Tom Hanksen ere antzeztu zuen Philadelphia filmeko Bruce Springsteen abeslari eta musikariaren Streets of Philadelphia abestiak eta The Piano filmaren jatorrizko gidoiak irabazi baizuten.

 Argumentua 

Annie (Meg Ryan) ezkontzera doan kazetari gazte bat da, baina gauero amodio harremanei buruzko irratsaio batean bere bihotza ukitu duen gizonezko alargun eta haur baten aita dena (Tom Hanks) nor ote den ikertu nahi du. Gaiarekin erabat obsesionatua, Annie bere nagusi Beckyren (Rosie O'Donnell) laguntzari esker Seattlera bidaiatu eta bertan bere ezkontzeko asmoa kolokan jarri duen ahotsaren jabea ezagutzen ahaleginduko da, horretarako irratian hasi zen istorio harrigarri hau Anniek asko miresten duen antzinako filma batean bilakatuz.

 Aktoreak 
 Tom Hanks: Sam Baldwin
 Meg Ryan: Annie Reed
 Bill Pullman: Walter
 Ross Malinger: Jonah Baldwin
 Rosie O'Donnell: Becky
 Gaby Hoffmann: Jessica
 Victor Garber: Greg
 Rita Wilson: Suzy
 Barbara Garrick: Victoria
 Carey Lowell: Maggie Baldwin
 David Hyde Pierce: Dennis Reed
 Dana Ivey: Claire Bennett
 Rob Reiner: Jay
 Kevin O'Morrison: Cliff Reed
 Caroline Aaron: Marcia Fieldstone medikua

 Kanpo estekak 
 Sleepless in Seattle filmaren IMDBko fitxa irakurgai 

Kategoria:Nora Ephronek zuzendutako filmak
Kategoria:Ameriketako Estatu Batuetako filmak
Kategoria:Amodiozko filmak
Kategoria:Umorezko filmak
Kategoria:Drama filmak
Kategoria:Kazetaritza filmak
Kategoria:Alarguntzari buruzko filmak
Kategoria:Arkitektoei buruzko filmak
Kategoria:Seattlen girotutako filmak
Kategoria:New Yorken girotutako filmak
Kategoria:Marylanden girotutako filmak
Kategoria:Baltimoren girotutako filmak
Kategoria:1993ko filmak